CELEX: 62015TN0051
Language: lv
Date: 2015-02-03 00:00:00
Title: Lieta T-51/15: Prasība, kas celta 2015. gada 3. februārī  – PAN Europe /Komisija

13.4.2015   
            
            
               LV
            
            
               Eiropas Savienības Oficiālais Vēstnesis
            
            
               C 118/33
            
         Prasība, kas celta 2015. gada 3. februārī – PAN Europe/Komisija
   (Lieta T-51/15)
   (2015/C 118/42)
   Tiesvedības valoda – angļu
   
      Lietas dalībnieki
   
   
      Prasītājs: Pesticide Action Network Europe (PAN Europe) (Brisele, Beļģija) (pārstāvis – B. Kloostra, advokāts)
   
      Atbildētāja: Eiropas Komisija
   
      Prasītāja prasījumi:
   
   
               —
            
            
               atcelt Komisijas 2014. gada 24. novembra lēmumu ar references numuru Ares(2014)3900631 (turpmāk tekstā – “apstrīdētais lēmums”), ar kuru Komisija lielākoties apstiprināja savu 2014. gada 3. jūnija lēmumu ar references numuru Ares(2014)2150615, ar ko Komisija bija nolēmusi atteikt PAN Europe2014. gada 3. jūnija informācijas pieprasījumu (Komisijā reģistrēts 2014. gada 6. janvārī);
            
         
               —
            
            
               piespriest Komisijai atlīdzināt tiesvedības izdevumus.
            
         
      Pamati un galvenie argumenti
   
   Prasības pamatošanai prasītājs izvirza divus pamatus.
   
               1.
            
            
               Ar pirmo pamatu tiek apgalvots, ka, pieņemot apstrīdēto lēmumu, Komisija ir rīkojusies pretēji Regulai (EK) Nr. 1367/2006 un ir pieļāvusi kļūdu, to nepiemērojot vai piemērojot tikai daļēji, šādu iemeslu dēļ:
               
                           —
                        
                        
                           Komisija ir rīkojusies pretēji Regulas (EK) Nr. 1367/2006 2. panta 1. punkta d) apakšpunktam, neņemot vērā faktu, ka pieprasītā informācija ir kvalificējama kā vides informācija;
                        
                     
                           —
                        
                        
                           Komisija ir rīkojusies pretēji Regulas (EK) Nr. 1367/2006 6. panta 1. punktam un Regulas (EK) Nr. 1049/2001 4. panta 3. punktam, neinterpretējot atteikuma iemeslus atbilstoši Orhūsas konvencijas 4. panta 3. punkta [b) apakšpunktam] vai/un pietiekami sašaurināti, savstarpēji neizsverot lēmumu pieņemšanas procesa aizsardzības īpašās intereses, uz kurām atsaucas Komisija, un vispārējās intereses attiecībā uz vides informācijas izpaušanu, un nenorādot pietiekamu atteikuma pamatojumu;
                        
                     
                           —
                        
                        
                           Komisija ir rīkojusies pretēji Regulas (EK) Nr. 1367/2006 6. panta 1. punktam un Regulas (EK) Nr. 1049/2001 4. pantam, konkrēti un individuāli neizvērtējot dokumentus, uz kuriem ir norādīts piekļuves pieprasījumā, un nepamatojot attiecībā uz katru konkrēto dokumentu, kāda iemesla dēļ tas nevar tikt izpausts.
                        
                     
         
               2.
            
            
               Ar otro pamatu tiek apgalvots, ka Komisija, pieņemot apstrīdēto lēmumu, ir rīkojusies pretēji Regulai (EK) Nr. 1049/2001, konkrēti šīs regulas 4. pantam un/vai vēl konkrētāk tās 4. panta 3. punktam, jo tā neesot pierādījusi, ka atteikuma iemesls, uz kuru tā atsaucas, ir attiecināms uz konkrēto gadījumu, un kļūdījusies, neizsverot intereses, kurām kalpotu informācijas izpaušana, un ir rīkojusies kļūdaini un pretēji Regulas (EK) Nr. 1049/2001 4. pantam, neizvērtējot konkrēti un individuāli dokumentus, uz ko bija ietverta atsauce pieprasījumā sniegt piekļuvi dokumentiem.